
CHANZO CHA KUDHIHIRIKA KWA BIDAA NA 
SABABU ZA KUDHIRI KWAKE. 


Imeandaliwa na kukusanywa na Yunus Kanuni. 


Imepitiwa na Abubakari shabani Rukonkwa. 


Kudhihirika kwa Bidaa katika maisha ya waislam, chini yake 
kuna mas'ala mawili: 


Mas'ala ya kwanza: 


Wakati wa kudhihirika Bidaa: 


Amesema Sheikhul Islaam Ibn Taimia- Allah amrehemu :- 
Elewa ya kwamba Bidaa kwa ujumla ambazo zinahusiana na 
elimu na Ibada, zimetokea na kuanzia katika Umma katika 
mwishomwisho wa (zama) Ukhalifa wa Makhalifa waongofu. 


Kama alivyotuhabarisha Mtume- swalla llaahu alayhi wasallam- 
pindi aliposema : Atakeishi miongoni mwenu baada yangu 
ataona ikhtilafu nyingi, basi ni juu yenu (kufuata) Sunna zangu 
na Sunna za Makhalifa waongofu baada yangu , 
na bidaa ya kwanza kudhihiri bidaa ya "qadari" na bidaa ya 
"irjaa" na bidaa ya "ushia" na ya "ukhawarij", Bidaa hizi 

zilidhihirika katika karne ya pili na Maswahaba walikuwepo, na 
waliwachukia wafanyaji bidaa, 


Kisha ikadhihiri ya muuftazila na ikatokea fitna baina ya 
waislam na ikatokea ikhtilafu katika Rai na kumili katika Bidaa 
na ufuataji wa matamanio, na ikadhihiri bidaa ya tasawwuf 
(usufi) na bidaa ya kujengea juu ya Makaburi baada ya karne 
bora, na kama hivyo kadri muda unavyokwenda zikazidi bidaa 
nyingi katika aina tofauti tofauti. 


Mas'ala ya pili: 


Sehemu zilipodhihiri Bidaa. Miji ya kiislam inatofautiana katika 
kudhihiri bidaa katika miji hiyo. 


Amesema Shaykhul Islaam Ibn Taimia: Hakika katika miji 
mikubwa ambayo walikaa maswahaba wa Mtume -swalla llaahu 
alayhi wasallam-, na ikatokea katika miji hiyo Elimu na Imani ni 
mitano: Khurasani na U'raqaani na Shaam, miongoni mwayo 
ilipatikana elimu ya quran na hadithi na Fiq'hi na Ibada na 
yanayoyafuatia hayo katika mambo ya Uislaam. 
Na ikatokea katika miji hiyo bidaa asilia kinyume na mji wa 
Madina; katika mji wa "Kuufat" ulitokea "ushia" na "Irjaa" na 
ukaenea baada ya hapo katika miji mingine, Na mji wa Baswra 
ikatokea "Oadaria" na "Muutazila" na ibada zenye kufisidika Na 
mji wa "Shaam" kulikuwa na " Naswab" na " Qadaria", Ama 
"Jahmiyyat" ilidhihirika katika mji wa "Khurasaan" na ni bidaa 
yenye shari mno, Na ikawa kudhihirika/kutokea kwa Bidaa ni 
kulingana na kuwa mbali na mji wa Mtume wetu 
-swalla llaahu alayhi wasallam-, 

Na baada ya kutokea mfarakano baada ya Mauaji ya Uthmaani - 
radhi za Allah ziwe juu yake- ikatokea na kudhihirika bidaa ya 
Haruriyat. 


Na ama mji wa Madina ulikuwa umesalimika na kudhihirika 
kwa bidaa hizi, pamoja na kuwa walikuwepo ambao 
hawakudhihirika kwa hilo, wakawa mbele yao ni wenye 
kufedheheka na wenye kulaumika, sababu kulikuwa katika mji 
huo watu katika Oadaria(wapingaji wa gadari ) na wengineo, 
lakini walikuwa ni wenye kutenzwa nguvu na wenye udhalili 
kinyume na Ushia na Irjaa katika mji wa kuufat, na Muu'azila 
na Bidaa ya Nisaak katika mji wa Baswra, na Naswab huko 
Shaam, hakika hizo zilikuwa dhahiri. 


Imethibiti katika Swahihi, kutoka kwa Nabbiy- swalla llaahu 
alayhi wasallam- kuhusu mji wa Madina, Masihi Dajjaal 
hatoingia katika mji huo. 


Elimu na Imani katika mji huo zimeendelea kudhihirika katika 
zama za wanafunzi Imam Maalik, ambao ilikuwa ni watu wa 
karne ya nne. 


Ama katika "karne tatu bora" hakukuwa kabisa katika mji wa 
Madina bidaa zilizodhihirika, na wala hakukutokea bidaa katika 
misingi ya dini kabisa, kama vile ilivyokuwa katika miji 
mingine. 


SABABU AMBAZO ZIMEPELEKEA KUDHIHIRIKA KWA 
BIDAA. 


Katika mambo ambayo hayana shaka kabisa, hakika 
kushikamana na kitabu cha Allah na Sunna za Mtume -swalla 
Ilaahu alayhi wasallam- kuna kuokoka katika kuungia Bidaa na 
Upotevu(dhwalala). Amesema Allah- taala:- 


EU alaa ŠE Sa GIE JU adi YA adi aaa Ia NA Gg 
ERO 


(Na kwa hakika hii ndiyo Njia yangu Iliyo Nyooka. Basi 
ifuateni, wala msifuate njia zingine, zikakutengeni na Njia yake. 
Haya amekuusieni ili mpate kumcha mungu.) 

[Surat Al-Anaam : 153] 


: JU die al oa ayaa lal gy Lad alu g dalo i ba ill i ay i 
ae Ua ha d al ds a JG aeaa A da LA 
SE c aa gea Uap leia dar JS oole au oda y: JE ai e allad oe g dim 
RŠ alan E a GAA AN adi YG i AÉ aiu hl yaa S G3; 

6 ahi a Ua. 


Na hili, Mtume- swalla llaahu alayhi wasallam- ameliweka wazi, 
kwa alivyopokea Ibn Mas'uud- radhi za Allah zimweendee- 
amesema: Mtume- swalla llaahu alayhi wasallam- ametuchorea 
msitari, akasema: "Hii ni njia ya Allah. kisha akachora mistari 


kuliani na kushoto kwa huo msitari, kisha akasema: hivi ni 
vijinjia katika kila njia katika hivyo vijinjia Shetani analingania 
kwavyo, kisha akasoma: 


ES ab ÒE iÉ GE JAN Ai Ya x AÉ aA hla A ói 
FENDA 


(Na kwa hakika hii ndiyo Njia yangu Iliyo Nyooka. Basi 
ifuateni, wala msifuate njia zingine, zikakutengeni na Njia yake. 
Haya amekuusieni ili mpate kumcha mungu)." 

[Ameipokea Imam Ahmad:( 1/435), 


Na Daarimiy (katika Sunan yake) kwa chapa ya Academy ya 
Pakistani 1414 Hijiria, hadithi nambari (208).] 


Yule atakaepinga na kujiweka mbali na kujiepusha na Kitabu 
cha Allah na Sunna za Mtume wake- swalla llaahu alayhi 
wasallam- ataingia katika hizo njia zingine na Bidaa 
zilizozushwa, 


Na sababu ambazo zimepelekea kudhihiri kwa bidaa, kwa 
mukhtasari katika mambo yafuatayo:- 
Na tunazifafanua kwa kifupi: 


1-UJINGA ( UJAHILI) KATIKA HUKUMU ZA MAMBO YA 
KIDINI:- 


Kadri zama zinavyoongezeka na kadri watu wanavyozidi kuwa 
mbali na Athari za Ujumbe, elimu inapungua na ujinga 
unaongezeka, kama alivyotuhabarisha hilo, 


Mtume- swalla llaahu alayhi wasallam- kwa kauli yake: "Atakae 
ishi miongoni mwenu baada yangu Ataona ikhtilaafu nyingi 
sana", 


na kauli yake: " Hakika Allah haichukui(kuiua/kuimaliza) elimu 
kwa kuichukua kutoka kwa waja, lakini anaichukua(anaimaliza) 
kwa kuwafisha Ulamaa(Wanazuoni), mpaka inafikia hatobakia 
mwanachuoni (Aalim), ndipo watu watachukua wakuu wa 
wajinga, watawauliza (hao wajinga) na 
(watawajibu)watawatolea fat'wa DIA ya elimu, watapotea (hao 
wajinga) na watawapoteza watu...... 


Hawezi kuipima na kuijua Bidaa isipokuwa kwa njia ya Elimu 
na Ulamaa( Wanachuoni), Pindi zitakapokosekana elimu na 
Ulamaa inapatikana fursa ya kudhihirika kwa Bidaa na kuenea 
na watu wa bidaa kupata nguvu na nishati. 


2-KUFUATA MATAMANIO YA NAFSI: 


Yule anayepingana na Kitabu cha Allah na Sunna za Mtume 
wake- swalla llaahu alayhi wasallam- ni mwenye kufuata 
matamanio. Kama alivyosema Allah -taala:- 


o ha Jia Da slal Éi LÍ ale ú ál l shpia al Eú 


( Na ikiwa hawakuitikii, basi jua kuwa wanafuata matamanio 
yao tu. Na nani aliyepotea zaidi kumshinda anaye fuata 
matamanio yake bila ya uwongofu utokao kwa Mwenyezi 
Mungu. Hakika Mwenyezi Mungu hawaongoi watu wenye 

kudhulumu) 
[Surat Al-Qasas : 50] 


Na Amesema- taala- 


i é% Sa WA GA 


(Je! Umemwona aliye fanya matamanio yake kuwa ndiye 
mungu wake, na Mwenyezi Mungu akamwacha apotee pamoja 
na kuwa ana ujuzi, na akapiga muhuri juu ya masikio yake, na 
moyo wake, na akambandika vitanga machoni mwake? Basi 
nani atamwongoa huyo baada ya Mwenyezi Mungu? Je 
Hamkumbuki?) 

[Surat Al-Jathiya : 23] 


Na Bidaa ni vazi la matamanio ya mfuataji. 


3-TAA'SWUB NA RAI ZA WATU 


Taa'swub maana yake ni kukusanyika katika jambo na kulitetea 
na kulinusuru, 


Kuwa na Taa'swub na Rai za watu kunakaa kati ya "mtu" na 
"kufuata dalili na kuifahamu haki", Amesema Taala: 


CY Aa AE jG aie Gil u gti O li Á J5 a Il i Ya KAN 
ia Ya GS G aiiin) 


(Na wanapo ambiwa: Fuateni aliyo yateremsha Mwenyezi 

Mungu; wao husema: Bali tutafuata tuliyo wakuta nayo baba 
zetu. Je, hata ikiwa baba zao walikuwa hawaelewi kitu, wala 
hawakuongoka?) 

[Surat Al-Bagara : 170] 


Na hiyo ndio shani ya wenye taa'sub, leo hii katika baadhi ya 
wanaofuata madhehebu na Masufi na Qubuuriy (wenye kuabudu 
makaburi), wakifanyiwa daawa (wakiitwa) wafuate Kitabu na 
Sunna na kuyaacha yale waliyonayo ambayo yanapingana na 
kitabu na Sunna, huwa wanahitajia madhehebu yao na masheikh 
zao na baba zao na mababu zao. 


4-KUWAIGA MAKAFIRI 


Na hii ndio sababu kubwa sana ya nyingi katika Bidaa, 

Kama ilivyokuja kwenye hadith ya Abu Waagid Al-laythiy, 
amesema: Tulitoka na Mtume- swalla llaahu alayhi wasallam- 
kuelekea Hunayn,hali ya kuwa wenye kusilimu karibuni, na 
washirikina walikuwa na Mti wa mkunazi wanauabudu, na 
wanatundika silaha zao, uanitwa " Dhaatu An-maatw", tukawa 
tumeupita huo mti, tukasema: Ewe mjumbe wa Allah, Tujaalie 
na sisi "Dhaatu Anmaatw" kama vile wao walivyokuwa na 
"Dhaatu Anmaatw"? Akasema Mtume -swalla llaahu alayhi 
wasallam: Allahu Akbar, huo mliosema ni mwenendo- naapa 
kwa yule ambaye nafsi yangu ipo mkononi mwake- (hiyo ni) 
Kama walivyosema Banuu Israail kumwambia Mussa: tujaalie 
na sisi mungu kama walivyo wao na miungu, Akasema (Musa) 
hakika nyinyi ni watu wajinga", 

mtafuata mienendo ya waliokuwa kabla yenu. 


| Ameipokea Tirmidhiy, hadith nambari(2180), na Twabarani 
katika " Al-muujam al-kabiyr"( chapa ya Muasasa wa Ihyaai al- 
turaath Ala'rabiy- ya pili 1405 Hijria),hadithi nambari(3291).] 


Katika Hadithi hii kuwaiga makafiri ndiko kulikowafanya Banii 
Israail na baadhi ya maswahaba (ambao waliokuwa wapya 
kusilimu kwao) kuomba ombi hili baya kwa Mtume wao, 
ambalo lilikuwa kuwajaalia kijiungu wakiabudu na watabaruku 
kwacho kinyume na Allah -tabaaraka wat-aala- 


NA HII NI SAWASAWA KABISA NA YANAYOTOKEA 
HIVI LEO, HAKIKA WENGI KATIKA WATU KATIKA 
WAISLAMU WAMEWAIGA MAKAFIRI KATIKA 
MATENDO YA KI-BIDAA NA KISHIRIKINA KAMA VILE 
SIKUKUU ZA KUZALIWA, NA KUSIMAMISHA BAADHI 
YA MASIKU NA WIKI KWA AJILI YA MATENDO 
FULANI MAALUMU, NA KUSHEREHEKEA KATIKA 
MINASABA YA KIDINI NA DHIKIRI, NA KUFANYA 
MAIGIZO NA MINASABA YA KUJIKUMBUSHA, NA 
MAMBO YA KUKAA MATANGA, NA KATIKA MAMBO 
YA MAZISHI, MAMBO YA KUJENGEA MAKABURI NA 
MENGINEYO. 


